50 B. E. Bendixen. [No. 15 



instruction nach fewer auff sie gegehben, wann jch jhme solches 

 nicht ausztriicklich gewehret. Der milord Sandtwig alsz ein sehr 

 berehdeter herr zoge mich auff eine seithe undt nach vielen schonen 

 wortten sagte und riihmte er die macht seines koniges gar hoch, 

 wie gnådig und mildt sich seine maytt gegen leuthe von meiner 

 condition und insonderheit mein person, die ohne das jhrer maytt: 

 durch renomee genungsam bekandt, bezeigete und bezeigen wiirden ; 

 nun stunde in meiner handt mein gliick selbst zue schmieden, die 

 occasiones, weil sie selthen kehmen, wehren nicht ausz der acht 

 zue laszen; es wiirde denen hr: Hollåndern durch verlierung 

 dieses schatzes der rechte arm schier abgehawen; darumb behte 

 er mich dem admiral hierinnen nicht zue hindern, es konte mir 

 hierdurch nicht entstehen der grossesten einer an dignitet in 

 Engellandt zue werden, vndt wiirde fursz er ste der ritter orden 

 auffs wenigste hierauff erfolgen. Hingegen sagte ich, dasz ich 

 einen guthen theil meinesz bluhtes darumb gehben, dasz mir erlaubet 

 wehre jhrer maytt: von Grosz Britannien einige vnterthånige dienste 

 zue bezeugen ; in diesem passu stunde es nicht in meiner macht; 

 wasz die recomp : dignitet undt orden ahnlanget, behte ich davon 

 nicht mehr zue gedencken; ich seye ein ehrlicher mann, dehme 

 solche rehden billich zue wieder seyn; vber das haben mich ewer 

 maytt: mit allem dem jenigen so gnådigst versorget, dasz ich 

 solches anderswo nicht suchen dorffe. Wormit er wieder jabfuhre 

 vnd nach einer stunde wieder kahm vnd mir die proposition 

 that, dasz jhre intention seye diese flotte denen herren 

 Hollåndern zue entwenden; es seye jhnen aber gleich viel, ob 

 ihre konig oder ewer maytt: sie behalten; ich solte sie disponiren, 

 dasz sie, die hrn: Hollander, sich nur in ewer maytt: gewalth 

 begehben, so wolten sie friedtlich seyn undt sie nicht feindtlich 

 angreiffen. Jch, der jch alle extremitet gerne verhutet sahe, ant - 

 wortete darzue, dasz ob ich zwahr keinen befehl hette, so wehre 

 doch meinem bediincken nach dieses ein guthes mittel zum accom- 

 modement, vnd ob mir schon nicht unbewust, dasz ewer maytt : 

 solches nichtes achten wiirden, so wolte ich doch dieses den hrn. 

 Hollåndern proponiren vnd verhoffendtlich sie darzue disponiren, 

 undt dasz vmb keiner andern vhrsache willen, alsz darmit diese 

 guthe stadt, so gantz von holtz gebawet, nicht in brandt gerathen, 

 auch dieser schone hahffen durch versenckung der schiffe, welches 

 beydes ohnfehlbar durch die extremitet erfolgen wiirde, nicht verder- 

 bet werden moge. Er sagte, dasz solches stracks geschehen mus te 



